Nr. 24066/06.07.2022

**REFERAT DE APROBARE**

**la Proiectul de hotărâre pentru completarea**

**Hotărârii Consiliului Județean Cluj nr. 223/22.12.2020 privind acordarea titlului**

**de Cetățean de Onoare al Județului Cluj - „Clujean de onoare” personalului**

**din spitalele clujene aflat în prima linie a luptei cu COVID-19**

|  |
| --- |
| **Secțiunea 1 - Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin Hotărârea Consiliului Județean Cluj nr. 223 din 22 decembrie 2020 a fost acordat titlul de Cetățean de Onoare al Județului Cluj - „Clujean de onoare” personalului din spitalele clujene aflat în prima linie a luptei cu COVID-19.  Ulterior adoptării hotărârii anterior menționate, pandemia de coronavirus a continuat în țara noastră și, implicit, în județul Cluj, iar numeroase persoane din spitalele clujene și din cadrul unor instituții de profil, cu rol în salvarea de vieți omenești și asigurarea asistenței medicale, s-au alăturat luptei de combatere a pandemiei.  Situația pandemică determinată de apariția coronavirusului în județul Cluj a supus sistemul medical la presiuni uriașe, fără precedent. În aceste condiții, personalul din instituțiile medicale clujene, precum și cel din unități sanitare de importanță strategică în domeniu, a decis să vină în sprijinul pacienților și al comunității, punând binele celorlalți mai presus decât propria siguranță.  În condițiile în care pandemia de coronavirus a continuat și după luna decembrie 2020, atunci când a fost aprobată Hotărârea Consiliului Județean Cluj nr. 223/2020 privind acordarea titlului de Cetățean de Onoare al Județului Cluj - „Clujean de onoare” personalului din spitalele clujene aflat în prima linie a luptei cu COVID-19, intenția forului administrativ județean este aceea de a asigura un tratament egal și echitabil față de tot personalul care a dat dovadă de curaj, profesionalism și dăruire în relația cu pacienții și aparținătorii, răspunzând adecvat tuturor așteptărilor clujenilor și provocărilor impuse.  În acest context, în urma solicitării formulate în acest sens de către Consiliul Județean Cluj, conducerile instituțiilor menționate în cuprinsul acestui referat au transmis listele cuprinzând personalul implicat în lupta cu coronavirusul cu care doresc să fie completată anexa la Hotărârea forului administrativ județean nr. 223/2020, personal propus pentru acordarea titlului de Cetățean de Onoare al Județului Cluj – „Clujean de onoare”. |
| * 1. **Cerinţe care reclamă oportunitatea actului administrativ** |
| Conștientizând rolul și importanța personalului din instituțiile medicale clujene și din cadrul unităților de importanță strategică în acest domeniu, pe tot parcursul pandemiei de coronavirus, precum și contribuția deosebită adusă la creșterea calității actului medical și la salvarea a mii de vieți omenești, în contextul extremde dificil determinat de situația pandemică, se cuvine a acorda titlul de Cetățean de Onoare al Județului Cluj - „Clujean de onoare” acestor eroi care, ulterior lunii decembrie a anului 2020, s-au alăturat eforturilor de combatere a coronavirusului în județul Cluj.  Considerăm a fi oportun ca aprecierea de care aceste personalități trebuie să se bucure din partea autorităților administrației județene şi a comunității județului să se materializeze prin conferirea titlului de Cetățean de Onoare al Județului – „Clujean de onoare” personalului din spitalele clujene și din cadrul instituțiilor de profil, cu rol în salvarea de vieți omenești și asigurarea asistenței medicale, aflat în prima linie a luptei cu COVID-19, care și-a desfășurat activitatea în cadrul următoarelor instituții:   * Spitalul Clinic de Boli Infecțioase Cluj-Napoca, * Spitalul Clinic de Recuperare Cluj-Napoca, * Spitalul de Boli Psihice Cronice Borșa, * Spitalul Clinic Județean de Urgență Cluj-Napoca, * Institutul Inimii de Urgență pentru Boli Cardiovasculare „Niculae Stăncioiu” Cluj-Napoca, * Institutul Oncologic „Prof. Dr. Ion Chiricuță” Cluj-Napoca, * Spitalul Clinic Militar de Urgență „Dr. Constantin Papilian” Cluj-Napoca, * Spitalul Clinic Municipal Cluj-Napoca, * Spitalul Clinic Căi Ferate Cluj-Napoca, * Spitalul Municipal „Dr. Cornel Igna” din Câmpia Turzii, * Spitalele Municipale Gherla, Dej și Turda, * Spitalul Orășenesc Huedin, * Serviciul de Ambulanță al județului Cluj, * Inspectoratul pentru Situații de Urgență „Avram Iancu” al Județului Cluj. |
| 1. **2. Schimbări preconizate:** |
| Recunoașterea meritelor personalului din entitățile publice care s-a implicat în combaterea pandemiei de coronavirus ulterior lunii decembrie 2020, atunci când a fost aprobată Hotărârea Consiliului Județean Cluj nr. 223/2020 privind acordarea titlului de Cetățean de Onoare al Județului Cluj - „Clujean de onoare” personalului din spitalele clujene aflat în prima linie a luptei cu COVID-19, și care a dat dovadă de curaj, profesionalism și dăruire în relația cu pacienții și aparținătorii, răspunzând adecvat tuturor așteptărilor clujenilor și provocărilor impuse. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Costurile aferente realizării însemnelor distinctive ce vor fi înmânate spitalelor, celorlalte instituții de profil menționate, cu rol în salvarea de vieți omenești și asigurarea asistenței medicale, și personalului care a activat în cadrul acestora, fiind în prima linie a luptei cu COVID-19, cu prilejul ceremoniei de acordare a titlului de Cetățean de Onoare al Județului – „Clujean de onoare”, respectiv pentru organizarea ceremoniei publice de acordare a titlului de Cetățean de Onoare. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu e cazul |
| **Secțiunea a 5-a – Efectele actului administrativ asupra actelor administrative**  **în vigoare și măsuri de implementare:** |
| Nu e cazul |
| **Secțiunea a 6-a – Anexe la referatul de aprobare:** |
| * adresele entităților publice implicate în combaterea pandemiei de COVID-19 prin care au transmis informațiile solicitate de Consiliul Județean Cluj (numele persoanelor propuse fiind preluate în anexa la proiectul de hotărâre) * tabel comparativ cu completarea propusă |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**pentru completarea Hotărârii Consiliului Județean Cluj 223/2020 privind acordarea titlului de Cetățean de Onoare al Județului Cluj „Clujean de onoare” personalului din spitalele clujene aflat în prima linie a luptei cu COVID-19**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. din pentru completarea Hotărârii Consiliului Județean Cluj nr. 223/2020 privind acordarea titlului de Cetăţean de Onoare al Judeţului Cluj „Clujean de onoare” personalului din spitalele clujene aflat în prima linie a luptei cu COVID-19, propus de domnul Alin Tișe - Preşedintele Consiliului Judeţean Cluj, însoţit de Referatul de aprobare nr. 24066/06.07.2022; Raportul compartimentului de resort din cadrul aparatului de specialitate al Consiliului Județean Cluj nr. 24361/06.07.2022 şi de Avizul cu nr. din adoptat de Comisia de specialitate nr. , în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare:

* art. 2, art. 58 alin. (1) și (3) și art. 60 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 217 - 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 104 alin. (1) lit. e) și p) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Anexei nr. 7 la Ordinul Ministrul Dezvoltării, Lucrărilor Publice și Administrației nr. 25/2021 pentru aprobarea modelului orientativ al statutului unității administrativ-teritoriale, precum şi a modelului orientativ al regulamentului de organizare şi funcționare a consiliului local, cu modificările și completările ulterioare;
* Anexei nr. 7 la Hotărârea Consiliului Județean Cluj nr. 1/2022 privind aprobarea Statutului Judeţului Cluj, actualizat;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. I.** Hotărârea Consiliului Județean Cluj nr.223/2020 privind acordarea titlului de Cetăţean de Onoare al Judeţului Cluj - „Clujean de onoare” personalului din spitalele clujene aflat în prima linie a luptei cu COVID-19, cu modificările aduse prin Rectificarea nr. 2/2021,se completează după cum urmează:

**1.** LaAnexa „Personalul din spitalele clujene aflat în prima linie a luptei cu COVID-19 căruia i se acordă titlul de Cetățean de Onoare al Județului Cluj „Clujean de Onoare”, după poziția nr. crt. 6.375, se introduc 6.277 poziții noi, pozițiile nr. crt. 6.376 - 12.652, cuprinse în **anexa** care face parte integrantă din prezenta hotărâre.

**Art. II.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Administrație și Relații Publice - Serviciul Relații Publice.

**Art. III.** Prezenta hotărâre se comunică Direcției Administrație și Relații Publice - Serviciul Relaţii Publice, instituțiilor precizate în cuprinsul anexei la prezenta hotărâre, precum şi Prefectului Județului Cluj şi se aduce la cunoștința publică prin afișarea la sediul Consiliului Județean Cluj şi pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin Tişe Simona Gaci**

**Nr……... din ……iulie 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 24361 din 06.07.2022

**RAPORT DE SPECIALITATE**

|  |  |  |  |  |
| --- | --- | --- | --- | --- |
| ***Titlul proiectului de hotărâre*** | pentru completarea Hotărârii Consiliului Județean Cluj nr. 223/22.12.2020 privind acordarea titlului de Cetățean de Onoare al Județului Cluj - „Clujean de onoare” personalului din spitalele clujene aflat în prima linie a luptei cu COVID-19 | | | |
| ***Compartiment de resort:*** | Direcția Administrație și Relații Publice – Serviciul Relații Publice | | | |
| ***Secțiunea 1 – Documentare și analiză:*** | | | | |
| Pentru acest proiect de hotărâre sunt incidente următoarele acte normative:   * + art. 104, alin. 1, lit. e) și p) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;   + art. 2, art. 58 alin. (1) și (3) și art. 60 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;   + Anexa nr. 7 la Ordinul Ministrul Dezvoltării, Lucrărilor Publice și Administrației nr. 25/2021 pentru aprobarea modelului orientativ al statutului unității administrativ-teritoriale, precum şi a modelului orientativ al regulamentului de organizare şi funcţionare a consiliului local, cu modificările și completările ulterioare.   De asemenea, Hotărârea Consiliului Județean Cluj nr. 1/20.01.2022 privind aprobarea Statutului Județului Cluj, actualizat, cuprinde, în Anexa nr. 7, Procedura privind acordarea titlului de Cetăţean de Onoare al Judeţului cluj - „Clujean de onoare”. | | | | |
| ***Secțiunea a 2-a -*** ***Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** | | | | |
| Ultimii doi ani au reprezentat o adevărată provocare pentru personalul din spitalele clujene și instituțiile de profil, cu rol în salvarea de vieți omenești și asigurarea asistenței medicale, aflat în prima linie a luptei cu COVID-19. Deși s-au confruntat cu numeroase dificultăți, acești adevărați eroi ai zilelor noastre au făcut eforturi supraomenești pentru îmbunătățirea stării de sănătate și salvarea vieții celor infectați cu temutul coronavirus.  Întrucât pandemia de COVID-19 a continuat și după aprobarea Hotărârii Consiliului Județean Cluj nr. 223/22.12.2020 privind acordarea titlului de Cetăţean de Onoare al Judeţului Cluj - „Clujean de onoare” personalului din spitalele clujene aflat în prima linie a luptei cu COVID-19, intenția forului administrativ județean este aceea de a asigura un tratament egal și echitabil pentru toți cei care nu au abandonat lupta și au decis să contribuie la combaterea temutului virus.  În acest context, considerăm a fi oportun ca aprecierea de care aceste personalități trebuie să se bucure din partea autorităţilor administraţiei judeţene şi a comunităţii întregului judeţ să se materializeze prin conferirea titlului de Cetăţean de Onoare al Judeţului – „Clujean de onoare”. | | | | |
| ***Secțiunea a 3-a*** ***- Efecte preconizate ale aplicării actului administrativ*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** | | | | |
| Costurile aferente realizării însemnelor distinctive ce vor fi înmânate spitalelor, celorlalte instituții de profil menționate, cu rol în salvarea de vieți omenești și asigurarea asistenței medicale, și personalului care a activat în cadrul acestora, fiind în prima linie a luptei cu COVID-19, cu prilejul ceremoniei de acordare a titlului de Cetățean de Onoare al Județului – „Clujean de onoare”, respectiv pentru organizarea ceremoniei publice de acordare a titlului de Cetățean de Onoare. | | | | |
| ***Secțiunea a 4-a - Concluzii/propuneri:*** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | | |
|  | | ***Prenume și nume*** | ***Data*** | ***Semnătura*** |
| Avizat: Director executiv | | Ligia Cîineanu | 06.07.2022 |  |
| Verificat: Șef serviciu | | Alin Iuga | 06.07.2022 |  |
| Elaborat: Consilier | | Alina Istrate | 06.07.2022 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Administrație și Relații Publice – Serviciul Relații Publice | 15.07.2022 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Oltean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 1 |  |  |  |